News Update: โตต่อเนื่อง 3 ปีติด! คนไทยแห่ทำ ‘ธุรกิจบริการดูแลสัตว์เลี้ยง’ เพิ่มขึ้นกว่า 91% หลังโครงสร้างสังคมเปลี่ยน คนหันมาเลี้ยงสัตว์เป็นเพื่อนมากขึ้น - FINNOMENA
กรมพัฒนาธุรกิจการค้าเผยปี 2565 นักธุรกิจชาวไทยแห่ลงทุน ‘ธุรกิจบริการดูแลสัตว์เลี้ยง’ เพิ่มขึ้นกว่า 91% เติบโตต่อเนื่องติดต่อกัน 3 ปี
6 ก.พ. 2566

กรมพัฒนาธุรกิจการค้าเผยปี 2565 นักธุรกิจชาวไทยแห่ลงทุน ‘ธุรกิจบริการดูแลสัตว์เลี้ยง’ เพิ่มขึ้นกว่า 91% เติบโตต่อเนื่องติดต่อกัน 3 ปี
วันนี้ (6 ก.พ.) ประชาชาติธุรกิจรายงานว่า นายสินิตย์ เลิศไกร รัฐมนตรีช่วยว่าการกระทรวงพาณิชย์ เปิดเผยว่า ปัจจุบันสังคมไทยมีการเปลี่ยนแปลง ไม่มีครอบครัว ครองตัวเป็นโสด สังคมผู้สูงอายุ และการแพร่ระบาดของโรคโควิด-19 ทำให้มีเวลาอยู่บ้านมากขึ้น การเลี้ยงสัตว์เป็นเพื่อนจึงเข้ามามีบทบาทสำคัญและมีแนวโน้มสูงขึ้น ส่งผลให้ธุรกิจบริการดูแลสัตว์เลี้ยงมีการเติบโตต่อเนื่องตลอด 3 ปีที่ผ่านมา
โดยในปี 2563-2565 ธุรกิจบริการดูแลสัตว์เลี้ยงมีอัตราการจดทะเบียนจัดตั้งธุรกิจเพิ่มขึ้น
ปี 2563: จดทะเบียนจัดตั้ง 63 ราย ทุนจดทะเบียน 101.90 ล้านบาท
ปี 2564: จัดตั้ง 68 ราย (เพิ่มขึ้น 5 ราย หรือ 8%) ทุน 119.13 ล้านบาท (เพิ่มขึ้น 17.23 ล้านบาท หรือ 17%)
ปี 2565: จัดตั้ง 130 ราย (เพิ่มขึ้น 62 ราย หรือ 91%) ทุน 210.35 ล้านบาท (เพิ่มขึ้น 91.22 ล้านบาท หรือ 77%)
ปี 2562 รายได้รวม อยู่ที่ 2,933.51 ล้านบาท กำไร 57.63 ล้านบาท
ปี 2563 รายได้รวม 3,512.44 ล้านบาท (เพิ่มขึ้น 578.93 ล้านบาท หรือ 20%) กำไร 46.31 ล้านบาท (ลดลง 11.32 ล้านบาท หรือ 20%)
และ ปี 2564 รายได้รวม 4,267.72 ล้านบาท (เพิ่มขึ้น 755.28 ล้านบาท หรือ 22%) กำไร 127.76 ล้านบาท (เพิ่มขึ้น 81.45 ล้านบาท หรือ 176%)
ปัจจุบันธุรกิจบริการดูแลสัตว์เลี้ยงที่ดำเนินกิจการอยู่ในประเทศไทย ณ วันที่ 31 ธันวาคม 2565 มีจำนวน 562 ราย คิดเป็นร้อยละ 0.06 ของธุรกิจทั้งหมดที่ดำเนินการอยู่ และมีมูลค่าทุน 1,359.60 ล้านบาท คิดเป็น 0.006% ของธุรกิจทั้งหมดที่ดำเนินการอยู่ในประเทศไทย ส่วนใหญ่ตั้งอยู่ในกรุงเทพมหานคร จำนวน 243 ราย (ร้อยละ 43.24) ทุนจดทะเบียน 679.88 ล้านบาท (ร้อยละ 50.01)
ธุรกิจบริการดูแลสัตว์เลี้ยงส่วนใหญ่เป็นการลงทุนของคนไทย มีมูลค่าการลงทุน 1,334.93 ล้านบาท คิดเป็นร้อยละ 98.19 ของการลงทุนในธุรกิจทั้งหมด ขณะที่การลงทุนจากต่างชาติสูงสุดคือจีน มูลค่า 5.15 ล้านบาท (ร้อยละ 0.38) รองลงมาคือญี่ปุ่น มูลค่า 5.02 ล้านบาท (ร้อยละ 0.37) อังกฤษมูลค่า 3.88 ล้านบาท (ร้อยละ 0.29) และอื่น ๆ มูลค่า 10.62 ล้านบาท (ร้อยละ 0.77)
อ้างอิง: https://www.prachachat.net/economy/news-1196161 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
ธุรกิจ
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA